వ్యవసాయ మంత్రిత్వ శాఖ
ఆహార పథకాలలో అత్యంత పోషకవిలువ గల తృణ ధాన్యాలు
ఆరోగ్య మరియు కుటుంబ సంక్షేమ మంత్రిత్వ శాఖ ఆధ్వర్యంలోని ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా  తన ఈట్ రైట్ ఇండియా కార్యక్రమాల ద్వారా వివిధ వర్గాల ప్రజలలో ఆరోగ్యకరమైన మరియు సమగ్ర ఆహారంలో భాగంగా మిల్లెట్లను చేర్చడాన్ని ప్రోత్సహిస్తోంది. ఎఫ్ ఎస్ ఎస్ ఎ ఐ 'శ్రీ అన్న  వంటకాలు - మెస్/క్యాంటీన్ల కోసం ఆరోగ్యకరమైన మెనూ' అనే మిల్లెట్ ఆధారిత రెసిపీ పుస్తకాన్ని కూడా సిద్ధం చేసింది. ఈ పుస్తకంలో తూర్పు, పడమర, ఉత్తరం మరియు దక్షిణ రాష్ట్రాల నుండి నిర్దిష్ట ప్రాంతీయ వంటకాలు ఉన్నాయి. స్త్రీ మరియు శిశు అభివృద్ధి మంత్రిత్వ శాఖ యొక్క పోషణ్ అభియాన్ క్రింద శ్రీ అన్న కూడా చేర్చబడింది. అంతేకాకుండా, లక్ష్యంగా చేసుకున్న ప్రజా పంపిణీ వ్యవస్థ, ఇంటిగ్రేటెడ్ చైల్డ్ డెవలప్మెంట్ సర్వీసెస్, మరియు మధ్యాహ్న భోజనం కింద శ్రీ అన్న సేకరణను పెంచడానికి ఆహార మరియు ప్రజా పంపిణీ మంత్రిత్వ శాఖ తన మార్గదర్శకాలను సవరించింది. శ్రీ అన్న సేకరణను పెంచాలని రాష్ట్ర ప్రభుత్వాలు మరియు కేంద్ర పాలిత ప్రాంతాలకు మంత్రిత్వ శాఖ సూచించింది. భారతదేశం నుండి శ్రీ అన్న ఎగుమతుల ప్రమోషన్, మార్కెటింగ్ మరియు అభివృద్ధిని సులభతరం చేయడానికి అంతర్జాతీయ మార్కెట్లో శ్రీ అన్నను ప్రోత్సహించడానికి అంకితమైన ఎగుమతి ప్రమోషన్ ఫోరమ్ ఏర్పాటు చేయబడింది.
ఇంటర్నేషనల్ ఇయర్ ఆఫ్ మిల్లెట్స్ -2023 ప్రచార కార్యక్రమాలలో భాగంగా, వ్యవసాయం మరియు రైతు సంక్షేమ మంత్రిత్వ శాఖ భారతదేశ జీ 20 ప్రెసిడెన్సీ సమయంలో శ్రీ అన్నను ప్రమోట్ చేస్తోంది. ఇంటర్నేషనల్ ట్రేడ్ ఫెయిర్, సూరజ్కుండ్ మేళా మొదలైన వివిధ కార్యక్రమాలలో కూడా శ్రీ అన్నను ప్రదర్శించారు. అంతర్జాతీయ మిల్లెట్ సంవత్సరానికి సంబంధించి 18 నుండి 19 మార్చి 2023 వరకు ఐ ఎ ఆర్ ఐ  పూసా క్యాంపస్, న్యూఢిల్లీ లో నిర్వహించబడిన కీలక కార్యక్రమం గ్లోబల్ మిల్లెట్స్  కాన్ఫరెన్స్ ను ప్రధాని ప్రారంభించారు. శ్రీ అన్నను ప్రధాన స్రవంతిలోకి తీసుకురావడానికి చేస్తున్న ప్రయత్నాలకు కొనసాగింపుగా, శ్రీ అన్నపై అవగాహన పెంచడానికి మరియు ప్రజలలో అలవాటు గా తీసుకోవడాన్ని ప్రోత్సహించే లక్ష్యంతో న్యూఢిల్లీలోని ఐ ఎన్ ఎ లోని డిల్లీ హాట్లో ‘మిల్లెట్స్ ఎక్స్పీరియన్స్ సెంటర్ ’ ప్రారంభించబడింది. ప్రభుత్వ ఉద్యోగులలో శ్రీ అన్న వినియోగాన్ని ప్రోత్సహించడానికి, అన్ని ప్రభుత్వ కార్యాలయాలు డిపార్ట్మెంటల్ శిక్షణలు/సమావేశాలలో శ్రీ అన్న స్నాక్స్ను మరియు డిపార్ట్మెంటల్ క్యాంటీన్లలో శ్రీ అన్న ఆధారిత ఆహార పదార్థాలను చేర్చాలని సూచించారు. ఎం ఓ ఏ & ఎఫ్ డబ్ల్యూ వివిధ మంత్రిత్వ శాఖలు/డిపార్ట్మెంట్లకు నేషనల్ అగ్రికల్చరల్ కోఆపరేటివ్ మార్కెటింగ్ ఫెడరేషన్ ఆఫ్ ఇండియా ద్వారా శ్రీ అన్న ఉత్పత్తుల కోసం వెండింగ్ మెషీన్లను కూడా ఏర్పాటు చేసింది. శ్రీ అన్న మరియు దాని ఉత్పత్తులు 10 రాష్ట్రాల్లోని 19 జిల్లాల్లో ఒక జిల్లా ఒక ఉత్పత్తి గా గుర్తించబడ్డాయి.
డీ డి న్యూస్ నెట్వర్క్ ద్వారా సమాచార మరియు ప్రసార మంత్రిత్వ శాఖ మిల్లెట్స్ మరియు ఇంటర్నేషనల్ ఇయర్ ఆఫ్ మిల్లెట్స్-2023 పై ఈవెంట్ల ప్రత్యక్ష ప్రసారం, ప్రత్యేక కార్యక్రమాలు, గ్రౌండ్ స్టోరీలు, అన్ని బులెటిన్లలో ఇంటర్వ్యూలు మరియు ప్రైమ్ టైమ్ న్యూస్ షోలతో అవగాహన ప్రచారాన్ని నిర్వహించింది. అదనంగా, ఆకాశవాణి స్టేషన్లు వ్యవసాయ మరియు రైతు సంక్షేమ మంత్రిత్వ శాఖ సహకారంతో "కిసాన్వాణి" మరియు "కిసాన్ కీ బాత్" కార్యక్రమాలను ప్రసారం చేస్తున్నాయి. అంతేకాకుండా,ఆహార భద్రతను నిర్ధారించడంలో మిల్లెట్ పాత్ర, పోషకాలు అధికంగా ఉండే పశువుల దాణాగా దాని ఉపయోగాలు, వాతావరణ అనుకూల సాగు మరియు రైతులకు తక్కువ ఖర్చుతో కూడిన లాభదాయకమైన వ్యవసాయం, ఆహారంలో మిల్లెట్ యొక్క పోషక ప్రయోజనాలపై గుర్తించబడిన 97 స్టేషన్ల ద్వారా నిరంతర కార్యక్రమాలు ప్రసారం చేయబడుతున్నాయి.ఇదే కాకుండా, న్యూస్ సర్వీసెస్ డివిజన్, ఆల్ ఇండియా ద్వారా చర్చ మరియు ఇంటర్వ్యూ బేస్ ప్రోగ్రామ్లు కూడా రూపొందించబడ్డాయి. మిల్లెట్ యొక్క ప్రయోజనాలపై అవగాహన పెంచడానికి రేడియో మరియు ఎన్ ఎస్ డీ యొక్క వివిధ డిజిటల్ ప్లాట్ఫారమ్లలో కూడా విస్తృతంగా ప్రచారం చేయబడుతోంది.ఆకాశవాణి సమాచార్ యూట్యూబ్ ఛానెల్లో మిల్లెట్ ఆధారంగా వివిధ వంటకాలు కూడా అప్లోడ్ చేయబడ్డాయి.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభలో లిఖితపూర్వక సమాధానంలో ఈ సమాచారం ఇచ్చారు.